Den 22-årige Joanna Palanis kamp for at få vredet sit pas ud af hænderne på Københavns Politi har tilsyneladende været forgæves.

Københavns Byret har i en kendelse bestemt, at politiets afgørelse om at tilbageholde kvindens pas skal opretholdes.

Retten har blandt andet fundet det bevist, at kvinden, som er dansk statsborger, har deltaget i aktiviteter i konfliktområder i Syrien og Irak, og ´at hun fortsat ønsker dette, samt at den pågældende i træningslejre er trænet i militære færdigheder´, som det formuleres.